มีอาการวูบๆบริเวณหน้าอก นานๆเป็นที คล้ายเราเอามือมากั้นทางผ่านลมแบบ แว้บๆ ไม่เคยเป็นมาก่อน เป็นมาประมาณสัปดาห์แล้วคะ ใช้แอพนาฬิกาตรวจเช็คการนอน หัวใจ ก็ปกติ มีอาการกลางวัน และกลางคืน พยายามหายใจเข้าลึกๆ เกิดจากอะไรคะ
สวัสดีค่ะ อาการวูบๆบริเวณตรงหน้าอก แบบแว้บๆตรงหายใจเข้าลึก อาจจะเกิดจาก กล้ามเนื้อหรือกระดูกอ่อนที่อกอักเสบ มักจะเป็นอาการเจ็บแบบปวดเมื่อยร่วมด้วยได้ หรือเป็นจากโรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร กรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้ หรือเป็นภาวะหัวใจเต้นผิดจังหวะ อาจมีอาการวูบไปชั่วขณะ แน่นหน้าอกได้เช่นกันให้สังเกตอาการ ถ้าเป็นชั่วคราว เป็นไม่มากแล้วหายเอง อาจจะยังไม่ต้องทำอะไรเพิ่มเติม แต่ถ้าเจ็บมากขึ้นเรื่อยๆ มีช่วงที่วูบหมดสติไป หัวใจเต้นเร็วผิดปกติ เหนื่อยง่ายมากขึ้นร่วมด้วย ให้ไปพบแพทย์เพื่อตรวจเพิ่มเติม